CELEX: 62008CN0540
Language: el
Date: 2008-12-04 00:00:00
Title: Υπόθεση C-540/08: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 4 Δεκεμβρίου 2008 — Mediaprint Zeitungs- und Zeitschriftenverlag GmbH & Co. KG κατά Österreich -Zeitungsverlag GmbH

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/18
            
         Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Αυστρία) στις 4 Δεκεμβρίου 2008 — Mediaprint Zeitungs- und Zeitschriftenverlag GmbH & Co. KG κατά «Österreich»-Zeitungsverlag GmbH
   (Υπόθεση C-540/08)
   (2009/C 69/33)
   Γλώσσα διαδικασίας: η γερμανική
   Αιτούν δικαστήριο
   Oberster Gerichtshof
   Διάδικοι στην υπόθεση της κύριας δίκης
   
      Ενάγουσα-αναιρεσείουσα: Mediaprint Zeitungs- und Zeitschriftenverlag GmbH & Co. KG
   
      Εναγομένη-αναιρεσίβλητη:«Österreich»-Zeitungsverlag GmbH
   Προδικαστικά ερωτήματα
   
               1)
            
            
               Απαγορεύουν τα άρθρα 3, παράγραφος 1, και 5, παράγραφος 5, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση των οδηγιών 84/450/ΕΟΚ, 97/7/ΕΚ, 98/27/ΕΚ, 2002/65/ΕΚ και του κανονισμού (ΕΚ) αριθ. 2006/2004 («Οδηγία για τις αθέμιτες εμπορικές πρακτικές» (1)) ή άλλες διατάξεις της ως άνω οδηγίας εθνική ρύθμιση σύμφωνα με την οποία η προαναγγελία, προσφορά ή χορήγηση δωρεάν πρόσθετων παροχών μαζί με περιοδικώς εκδιδόμενα έντυπα και η προαναγγελία δωρεάν πρόσθετων παροχών μαζί με άλλα αγαθά ή υπηρεσίες απαγορεύονται, εκτός από ορισμένες εξαιρέσεις που απαριθμούνται εξαντλητικά, χωρίς να πρέπει να εξετάζεται σε κάθε συγκεκριμένη περίπτωση ο παραπλανητικός, επιθετικός ή κατ' άλλον τρόπο αθέμιτος χαρακτήρας αυτής της εμπορικής πρακτικής, ακόμη και όταν η ρύθμιση αυτή δεν αποβλέπει μόνον στην προστασία των καταναλωτών, αλλά και σε άλλους σκοπούς που δεν εμπίπτουν στο καθ' ύλην πεδίο εφαρμογής της οδηγίας, παραδείγματος χάριν τη διαφύλαξη της πολυφωνίας των μέσων μαζικής ενημέρωσης ή την προστασία ασθενέστερων ανταγωνιστών;
            
         
               2)
            
            
               Σε περίπτωση καταφατικής απάντησης στο πρώτο ερώτημα:
               Είναι η παροχή, σε συνδυασμό με την αγορά μιας εφημερίδας, δυνατότητας για συμμετοχή σε διαφημιστικό παίγνιο αθέμιτη εμπορική πρακτική κατά την έννοια του άρθρου 5, παράγραφος 2, της οδηγίας για τις αθέμιτες εμπορικές πρακτικές, για τον λόγο και μόνο ότι η ως άνω δυνατότητα συμμετοχής συνιστά, τουλάχιστον για ένα μέρος των κύκλων στους οποίους απευθύνεται, όχι μεν το μοναδικό, αλλά πάντως το αποφασιστικό κίνητρο για την αγορά της εφημερίδας;
            
         
      (1)  ΕΕ L 149, σ. 22.